Марыя Іванаўна — актыўная ўдзельніца мясцовых, раённых, абласных і рэспубліканскіх выстаў дэкаратыўна-прыкладной творчасці. Майстрыха не аднойчы была ўзнагароджана дыпломамі, ганаровымі граматамі і каштоўнымі падарункамі. Увогуле, Калінкавіцкі раён — прызнаны край народных майстроў, самадзейных артыстаў і адораных, цікавых людзей. Тут амаль што ў кожнай хаце жывуць тыя, для каго служэнне самабытнаму мастацтву ёсць і праца, і прызванне, і любоў, і нават сэнс жыцця.